Врз основа на член 64 став 1од Законот за културата(„Службен весник на Република Македонија“ бр.31/98, 49/03, 82/05, 24/07, 116/10, 47/11, 51/11, 136/12, 23/13, 187/13, 44/14, 61/15, 154/15,39/16 и 11/18), Министерството за култура распишува

**КОНКУРС**

**за учество во финансирање проекти за**

**манифестацијата „Нов културен бран“во 2019 година**

**1.Општи одредби**

Со цел да се обезбеди деметрополизација, деконцентрација на културата од главниот град, таа да се дисперзира во локалните срединиза да се збогати, омасови, интензивира и раздвижи културната понуда, Министерството за култура, прекуБуџетот на Република Северна Македонија, ќе ја реализира манифестацијата „Нов културен бран“ во 2019 година.

**2. Право на учество**

Поради определбата за отвореност кон граѓанскиот сектор,интенцијата и на годинешната манифестација е да се поттикнеи активира независната културна сцена и да се создадат еднакви можности за сите, поради што право на учество имаат здруженија на граѓани, асоцијации, неформални групи и автори од областа на културата. На овој начин Министерството за култура ќе обезбеди „култура до сите и за сите“ и тоа со рамномерна географска застапеност на културата во сите плански региони.

Предлог-проектите може да бидат од некоја од областите на уметничкото творештво:самостојни игрупни изложби; солистички, камерни, симфониски и фолклорни концерти, рок- и џез-концерти; театарски претстави и филмски проекции или, пак, содржините да имаат мултимедијален и интердисциплинарен карактер (акции, ликовни интервенции во урбан простор, хепенинзи, перформанси и литературни манифестации). Локациите за нивното одржување може да бидат во јавни и во алтернативни простори,дури и во нефункционални, руинирани објекти или простори кои можат да се „оживеат“ и да се „рестартираат“ како уметничка сцена.

**Манифестацијата ќе се одвива од 20 септември до 15 ноември**.

Предност имаат мали мобилни проекти кои како активност се планирани во помалку развиени региони според развојниот и економско-социјалниот индекс, чија реализација е со соработка меѓу здруженија и поединци од невладиниот сектор, а во нив се вклучени уметници од домашната сцена. Предност, исто така, имаат носители на проекти кои не биле финансирани во рамките на Годишната програма од национален интерес од областа на културата за 2019 година или, пак, ги завршиле проектите со сите фази.

**3. Начин на пријавување и рок за пријавување**

Пријавувањето се врши со доставување уредно пополнета пријава, која треба да се преземе од веб-локацијата на Министерствотo за култура**([www.kultura.gov.mk](http://www.kultura.gov.mk/)).**

**Конкурсниот рок трае од 1.8.2019до 30.8.2019 година, а конкурсната комисија ќе одлучи во согласност со законски утврден рок**.

**Со пријавата задолжително треба да се приложат следниве документи**:

-Изјава или преддоговор со авторите/изведувачите или со правните/физичките субјекти вклучени во проектите

- За активности кои се организираат со соработка на два или повеќе апликанти или неформални групи и поединци треба да се назначи кој е носителот на проектот

- За правните лица – Тековна состојбаиздадена од Централниот регистар на Република Северна Македонија, не постара од 6 месеци, со шифра на приоритетна дејност од областа на културата или од општ интерес

-Изјави од носителот и од сите други предвидени учесници (уметници) дека не се вклучени во друг проект од овој конкурс

- Изјава од носителот на проектот во која се заложува дека проектот нема да шири говор на омраза меѓу заедниците, нема да поттикне насилство или каква било друга дискриминација.

Пријавата се доставува до Министерството за култура во печатена форма по пошта на адреса:ул.„Ѓуро Ѓаковиќ“ бр.61, Скопје, или во писарницата на Министерството за култура најдоцна до 16:00 часот на последниот ден од Конкурсот.

Нема да се разгледуваат следниве пријави: доставени по истекот на рокот на Конкурсот,доставени по електронска пошта, пополнети на несоодветна пријава, нецелосно пополнети пријави, проекти кои ќе се одвиваат надвор од утврдениот рок и некомплетни пријави без приложена документација која задолжително се бара.

Материјалите доставени на Конкурсот не се враќаат.

**4. Известување за резултатите од Конкурсот**

За резултатите од Конкурсот учесниците ќе бидат писмено известениво согласност со закон, а резултатите ќе бидатобјавени и на веб-локацијата на Министерството за култура (www.kultura.gov.mk).

**5. Потпишување договор**

За реализацијата на прифатените проекти кои ќе бидат составен дел од манифестацијата ,,Нов културен бран“ во 2019 година, Министерството за култура ќе склучи поединечни договори.

**6. Дополнителни  информации**

Дополнителни  информации во врска со Конкурсот може да се добијат во Секторот за дејности од областа на културата и уметноста кај:Хајрие Сопи на тел. бр. 02/3240 553, Марија Џунова на тел. бр. 02/3240 554 и Бесим Ибрахимина тел. бр. 02/3240 548, секој работен ден од 09:00до 12:00 часот.

МИНИСТЕРСТВО ЗА КУЛТУРА